Sekolah Kebangsaan Kuala Tomani

**Sekolah Kebangsaan Kuala Tomani** atau nama ringkasnya *SK Kuala Tomani*, merupakan sebuah Sekolah kebangsaan yang terletak di Kampung Kuala Tomani, Kemabong Tomani 43 kilometer dari Pekan Tenom dan merupakan sekolah yang paling ramai murid sekolah rendah di daerah Tenom, Sabah

Pada 2009, Sekolah Kebangsaan Kuala Tomani memiliki 361 pelajar lelaki dan 351 pelajar perempuan, menjadikan jumlah keseluruhan murid seramai 712 orang. Ia mempunyai seramai 36 orang guru.2009

## Sejarah
Sekolah Kebangsaan Kuala Tomani (SK Kuala Tomani) telah ditubuhkan pada 1 Januari 1954 dengan nama Native Voluntary School, Kuala Tomani. Cadangan penubuhan sekolah ini adalah daripada Encik Anggun bin Sumbang yang merupakan Ketua Kampung pada ketika itu dan sekolah ini telah dibina dengan kerjasama penduduk dan masyarakat Kampung Kuala Tomani. Pada tahun 1967, sekolah ini telah ditukarkan nama kepada Sekolah Rendah Kebangsaan Kuala Tomani dan nama Sekolah Kebangsaan Kuala Tomani telah dikekalkan sehingga kini.

Binaan bangunan asal sekolah ini adalah daripada kayu-kayu bulat di mana berdindingkan kulit kayu dan beratapkan daun. Secara keseluruhannya, sekolah ini mempunyai keluasaan 4.94 ekar. Seiring dengan peredaran masa sekolah ini mempunyai enam bangunan dan sebuah bangunan Pusat Sumber pada tahun 1991 dimana pada tahun 1993, sekolah ini telah mendapat tiga buah bangunan baru yang dibina oleh Persatuan Ibubapa dan Guru (PIBG) sekolah ini meliputi sebuah blok sekolah, sebuah bangunan Prasekolah dan sebuah blok kelas muzik. Baik pulih

sebuah blok bangunan sekolah lama telah dilaksanakan oleh PIBG pada tahun 1995 menggunakan peruntukan wang persatuan dan sumbangan orang ramai. Kuartes rumah guru juga telah dibina meliputi lapan buah rumah guru (tiga daripadanya merupakan rumah berkembar) dimana tujuh buah rumah tersebut dibina oleh kerajaan dan selebihnya oleh ibu bapa dan guru-guru di sekolah ini. Pada tahun 2018, sekolah ini telah mendapat 3 blok kelas IBS dengan keluasan 4500 kaki per segi bagi setiap blok. Sekolah ini juga mempunyai kemudahan bekalan elektrik dan air serta jalan berturap.

Pada awal penubuhan sekolah ini, ianya diketuai oleh Encik Saguon bin Banas dan dibantu oleh seorang guru pembantu di mana bilangan murid adalah seramai 43 orang. Pada tahun 1962, sekolah ini telah diambil oleh kerajaan di mana pada waktu itu sekolah ini hanya menawarkan kelas dari Tahun 1 hingga Tahun 5 sahaja dan sesi persekolahan bermula dari jam 7.20 pagi sehingga jam 12.40 tengahari. Sekolah ini telah dinaiktaraf daripada sekolah Gred C kepada Gred B pada tahun 1987 disebabkan pertambahan bilangan murid. Sekolah ini juga telah terpilih sebagai sekolah “Terkawal Khas” dalam daerah Tenom. Pada tahun 1994, sekolah ini dinaikkan pula kepada sekolah Gred A atas pertambahan murid yang mencapai 615 orang dengan bilangan guru seramai 32 orang.

Berdasarkan data pada Mac 2011, bilangan murid telah mencapai 709 orang dengan 359 murid lelaki dan 350 murid perempuan. Bilangan tenaga pengajar pula ialah seramai 44 orang (20 guru lelaki, 24 guru wanita) dengan kekuatan staf sokongan seramai 9 orang. Bilangan keseluruhan kelas daripada Tahun 1 sehingga Tahun 6 ialah 19 kelas selain 3 kelas Pra Sekolah. Kelas-kelas diberi nama dan susunan daripada Utopia, Utilitarian, Libertarian dan Acute. Selain mencatatkan pencapaian seorang murid berjaya mendapat 5A pada peperiksaan UPSR 2010, sekolah ini juga terkenal dengan aktif dan pencapaian yang memberangsangkan dari segi ko-kurikulum iaitu sukan.

Berikut merupakan senarai guru besar yang telah dan sedang berkhidmat di sekolah ini:-

1. Sagoun Banas 1954 – 1958

2. Philip Sunggak 1958 – 1959

3. Jaafar Dungkin 1959 – 1961

4. Raminsin Magayun 1962 – 1965

5. Kadir Ontobon 1965 – 1966

6. Kempoh Asai 1967 – 1968

7. Asrah Osman 1968 – 1969

8. Sharif Tambi 1969 – 1969

9. Ekin Santong 1970 – 1973

10. Awang Ladis Siboh 1973 – 1974

11. Mohd. Yusup Abdul 1974 – 1980

12. Angin Linggit 1980 – 1987

13. Sahlan Nasin 1987 – 1988

14. Awang Ladis Siboh 1988 – 1988

15. Suhaili Tinsin 1988 – 1994

16. M. Yahaya Galisong 1994 – 1998

17. Hansel D. Daigo 1999 – 2003

18. Ranik Yanik Guding 2003 – 2005

19. Gupiri Gubau 2005 - 2006

20. Jamal Gani 2006 – 2009

21. Sanis @ Anis Dipal 2009 – 2012

22. Hamzah bin Jumadi 2012 – 2019

23. Alizan Osman 2019 – 2021

24. Sufian bin Mokhtar 2021 – 2025

25. Japery bin Yumin 2025 - 

26. Corinthias Luther Ignatius Mojingol (guru sukan OKU) - 2029 

27. Mark Paladius (cleaner) - 2003 

28. Julius Caesar (guru romawi) - 30 B.C -> 2020 

29. Mohammad Hatta bin Gatotkaca ( guru ajar laning roamer) - 2017 

30. Panglima Jilah (pemimpin dayak melestarikan budaya asal orang murut di kuala tomani) - 1700 - sekarang 

## Pencapaian

## Alamat
:Sekolah Kebangsaan Kuala Tomani
:Peti Surat 206 
:89908, Tenom
:Sabah, Malaysia
:Telefon =  6087721205
:Fax       = 6087721204

## Pautan luar
*